อิสยาห์ 10

อิสยาห์ 10 () เป็นบทที่ 10 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะTheodore Hiebert, et al. 1996. The New Interpreter's Bible: Volume VI. Nashville: Abingdon.

 ต้นฉบับ 
บทนี้เดิมเขียนด้วยภาษาฮีบรู บทแบ่งออกเป็น 34 วรรค

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 

ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
1QIsaa: สมบูรณ์
 1QIsab: วรรคที่หลงเหลือ: 16‑19
 4QIsac (4Q57): วรรคที่หลงเหลือ: 23‑32
 4QIsae (4Q59): วรรคที่หลงเหลือ: 1‑10

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับซีนาย (Codex Sinaiticus; S; BHK: S; ศตวรรษที่ 4) ฉบับอะเล็กซานเดรีย (Codex Alexandrinus; A; A; ศตวรรษที่ 5) และฉบับมาร์ชาล (Codex Marchalianus; Q; Q; ศตวรรษที่ 6)

 วิบัติแก่ผู้ปกครองกดขี่  (10:1–4)
 วรรค 1 
วิบัติแก่คนเหล่านั้นที่ออกกฎหมายอธรรม
และแก่พวกที่เขียนกฎมาบีบบังคับ  THSV11
วรรค 1-4 ทำหน้าที่เป็นสะพานเชื่อมระหว่างชุดข้อความที่ลงท้ายด้วยความเดียวกัน (เปรียบเทียบกับวรรค 4; ที่ต่อเนื่องจากวาทกรรมของอิสยาห์ 9 และขยายความจาก "วิบัติ" ที่ตั้งต้นในบทที่ 5) และความที่กล่าวถึงการโจมตีอัสซีเรียที่ขึ้นต้นด้วยความอย่างเดียวกัน

 วรรค 4 
ไม่มีอะไรเหลือนอกจากจะก้มตัวลงอยู่กับพวกนักโทษ
หรือล้มลงในหมู่คนที่ถูกฆ่า
ถึงกระนั้นก็ดี พระพิโรธของพระองค์ก็ยังไม่ได้หันกลับ
และพระหัตถ์ของพระองค์ยังเหยียดออกอยู่  THSV11
ความว่า "ถึงกระนั้นก็ดี ... ยังเหยียดออกอยู่"ปรากฏความที่มีความหมายเดียวกันครั้งแรกในอิสยาห์ 5:25 และยังปรากฏใน อิสยาห์ 9:12, 9:17 และ 9:21หมายเหตุ [b] ของอิสยาห์ 9:12 ใน NET Bible

 การพิพากษาอัสซีเรีย (10:5–19) 
อิสยาห์ประณามอัสซีเรียที่ไม่ได้ตระหนักว่าตนเป็นเพียง "เครื่องมือแห่งพระพิโรธที่กระทำต่ออิสราเอลทั้งปวง":
"ขวานจะคุยข่มคนที่ใช้มันจามหรือ?  THSV11

 คนที่เหลืออยู่ของอิสราเอลจะกลับมา (10:20–34)
 วรรค 21 
คนที่เหลืออยู่จะกลับมายังพระเจ้าผู้ทรงฤทธิ์ คือคนที่เหลืออยู่ของยาโคบ  THSV11
"พระเจ้าผู้ทรงฤทธิ์": จากภาษาฮีบรู , ʾel gibbor ปรากฏเพียงในวรรคนี้และในอิสยาห์ 9:6 แม้ว่ามีพระสมญานามที่คล้ายกันในเฉลยธรรมบัญญัติ 10:17 และเนหะมีย์ 9:32 ["พระเจ้าที่ยิ่งใหญ่ ทรงฤทธิ์และน่าเกรงกลัว"] และในเยเรมีย์ 32:18 ["พระเจ้าผู้ยิ่งใหญ่และทรงฤทธิ์"] พระสมญานามทั้งหมดนี้หมายถึงพระเจ้าหมายเหตุของอิสยาห์ 10:21 ใน NET Bible

 วรรค 22–23 
 อิสราเอลเอ๋ย เพราะแม้ว่าชนชาติของเจ้าจะเป็นดั่งทรายในทะเล
 คนที่เหลืออยู่เท่านั้นจะกลับมา
การทำลายนั้นถูกกำหนดไว้แล้วด้วยความชอบธรรมอย่างล้นหลาม
เพราะว่าพระยาห์เวห์องค์เจ้านายผู้ทรงเป็นจอมทัพ
จะทรงให้การทำลายอย่างหมดสิ้นเกิดขึ้น
ท่ามกลางแผ่นดินโลกทั้งหมด ตามที่กำหนดไว้  THSV11

สองวรรคนี้ได้รับการอ้างถึงโดยเปาโลอัครทูตในจดหมายของนักบุญเปาโลถึงชาวโรม (โรม 9:27–28)

 ดูเพิ่ม 
เปาโลอัครทูต
ส่วนในคัมภีร์ไบเบิลที่เกี่ยวข้อง: โรม 9

 อ้างอิง 

 บรรณานุกรม 



 แหล่งข้อมูลอื่น 
 ศาสนายูดาห์ 
Isaiah 10: Hebrew with Parallel English 

 ศาสนาคริสต์ 
Isaiah 10 English Translation with Parallel Latin Vulgate 
อิสยาห์ 10. ยูเวอร์ชัน

10